Meistaraflokkur Skagamanna náði í kvöld sínum fyrstu stigum í Landsbankadeildinni með 1 : 0 sigri gegn Keflavík á útivelli . Mark Skagamanna skoraði Ellert Jón Björnsson á 21. mínútu og reyndist það eina mark leiksins . Keflvíkingar sóttu stíft eftir markið en allt kom fyrir ekki og heldur var leikmönnum þeirra farið að hitna í hamsi undir lok leiksins . Guðmundur Viðar Mete fékk rautt spjald og Kristján Guðmundsson þjálfari Keflvíkinga fékk að kveðja varamannaskýlið og víkja af velli . Fyrstu sigur Skagamanna á leiktíðinni í höfn og fyrsta heimaleikjatap Keflavíkur staðreynd .